[{"text_idx": "#000007", "text": "Isod fe welwch ragor o wybodaeth gan gynnwys amserlen yr wythnos, manylion cofrestru ar gyfer y sesiynau Cinio & Dysgu dyddiol, a sut y gallwch chi a\u2019ch sefydliad gymryd rhan."}, {"text_idx": "#000008", "text": "Os oes gennych unrhyw ymholiadau neu os hoffech drafod cyfleoedd i gymryd rhan, cysylltwch a\u0302 ni trwy cymunedaumwydiogel@wlga.gov.uk."}, {"text_idx": "#000010", "text": "Eleni, mae Rhwydwaith Cymunedau Mwy Diogel Cymru yn cynnal ei Wythnos Ymwybyddiaeth Cymunedau Mwy Diogel gyntaf erioed i Gymru. Y Rhwydwaith yw\u2019r llais strategol sy\u2019n hyrwyddo ac yn cysylltu pawb sy\u2019n ymwneud a\u0302 diogelwch cymunedol yng Nghymru fel y gallant greu cymunedau mwy diogel \u2013 yn lleol, yn rhanbarthol ac yn genedlaethol."}, {"text_idx": "#000011", "text": "Mae\u2019r Wythnos Ymwybyddiaeth yn gyfle i godi proffil gwaith diogelwch cymunedol ac amlygu y gwaith arloesol sy\u2019n digwydd ledled Cymru."}, {"text_idx": "#000012", "text": "Os hoffech gyflwyno unrhyw astudiaethau achos neu enghreifftiau o arfer da i\u2019w rhannu drwy gydol yr wythnos, anfonwch e-bost atom at cymunedaumwydiogel@wlga.gov.uk gyda\u2019r llinell pwnc \u2018Wythnos Ymwybyddiaeth Cymunedau Mwy Diogel \u2013 Astudiaethau Achos\u2019."}, {"text_idx": "#000013", "text": "Edrychwn ymlaen at ddathlu\u2019r gwaith sy\u2019n cael ei wneud i wneud ein cymunedau\u2019n fwy diogel ledled Cymru gyda chi!"}, {"text_idx": "#000014", "text": "Ar ddechrau\u2019r Wythnos, lansiwyd ein ffilm Rhwydwaith Cymunedau Mwy Diogel Cymru gyntaf gyda\u2019r Gwir Anrhydeddus Mark Drakeford AS, Prif Weinidog Cymru, i dynnu sylw at bwysigrwydd gweithio mewn partneriaeth i hyrwyddo cymunedau diogel, cryf a hyderus, a sut mae\u2019r Rhwydwaith yn amhrisiadwy i gyflawni hyn. Dilynwch y ddolen isod i weld y ffilm."}, {"text_idx": "#000016", "text": "Cynhaliom sesiwn Sgwrs Coffi bore gyda Chymorth i Ferched Cymru i dynnu sylw at y model Newid Sy\u2019n Para. Roedd hon yn sesiwn ryngweithiol lle gwnaethom annog y cynrychiolwyr i ofyn cwestiynau a rhannu gwybodaeth leol ac enghreifftiau o arfer da. Cliciwch ar y ddolen isod i weld recordiad o\u2019r sesiwn."}, {"text_idx": "#000020", "text": "Ar ddydd Mercher, cynhaliom sesiwn Cinio & Dysgu gyda\u2019r ti\u0302m Adolygiad Diogelu Unedig Sengl (SUSR), i rannu\u2019r cynnydd hyd yma a darparu diweddariad yn dilyn ein seminar ym mis Rhagfyr 2022. Edrychwch ar y recordiad o\u2019r sesiwn isod i ddarganfod mwy am yr hyn sydd i ddod gyda\u2019r prosiect arloesol hwn."}, {"text_idx": "#000024", "text": "Sylwch: Bydd yr holl sesiynau Cinio & Dysgu yn cael eu recordio a\u2019u cadw ar ein gwefan, os na allwch ddod yn fyw."}, {"text_idx": "#000025", "text": "Rhannwch negeseuon yr wythnos yn eang o fewn eich sefydliadau, yn ogystal a\u0302 gyda\u2019ch partneriaid, rhwydweithiau a grwpiau lleol. Gallwch lawrlwytho templedi negeseuon cyfryngau cymdeithasol a\u2019r poster dwyieithog isod."}, {"text_idx": "#000026", "text": "Os ydych yn postio am yr wythnos ar gyfryngau cymdeithasol, defnyddiwch yr hashnodau a thagiwch ni!"}, {"text_idx": "#000027", "text": "Tagiwch ni: @CymMwyDiogel (Trydar) & @RhwydwaithCymunedauMwyDiogelCymru (LinkedIn)"}]